15 लोग घायल; ट्रक-थार की टक्कर के बाद भीड़ जमा हुई थी
Gujarat Ahmedabad Road Accident - 9 Crushed By Jaguar Car On Iskcon Bridge. गुजरात के अहमदाबाद में इस्कॉन ब्रिज पर बुधवार की देर रात एक जगुआर कार ने करीब 25 लोगों को रौंद दिया। 9 लोगों की मौत हो गई और 15 जख्मी हो गए
गुजरात के अहमदाबाद में इस्कॉन ब्रिज पर बुधवार की देर रात एक जगुआर कार ने करीब 25 लोगों को रौंद दिया। 9 लोगों की मौत हो गई और 15 जख्मी हो गए। मरने वालों में एक पुलिस कॉन्स्टेबल और एक होमगॉर्ड जवान भी शामिल है। टक्कर इतनी जोरदार थी कि लोग 30 फीट दूर तक जा गिरे।
पुलिस के मुताबिक, ओवरब्रिज पर एक महिंद्रा थार कार एक डंपर से पीछे से टकरा गई। इसे देखने के लिए लोगों की भीड़ जमा थी। तभी राजपथ क्लब की ओर से 160 किलोमीटर प्रति घंटे की रफ्तार से आ रही जगुआर ने भीड़ को कुचल दिया। मृतकों में बोटाद और सुरेंद्रनगर के युवक शामिल हैं।
6 की मौके पर ही मौत हो गई 
ट्रैफिक विभाग के ACP एसजे मोदी ने दिव्य भास्कर को बताया कि इस घटना में 6 लोगों की मौके पर ही मौत हो गई है, जबकि अन्य को इलाज के लिए सोला सिविल ले जाया गया है। इस हादसे में जगुआर का ड्राइवर भी जख्मी हो गया। उसे सिम्स अस्पताल में भर्ती कराया गया है। इलाज के बाद उसे गिरफ्तार किया जाएगा।
18-19 साल का लड़का चला रहा था कार
शुरुआती जानकारी के मुताबिक, जगुआर कार को तथ्य पटेल चला रहा था। उसकी उम्र लगभग 18-19 साल है। तथ्य के पिता प्रग्येश पटेल गैंगरेप के एक मामले में आरोपी रह चुके हैं। घटना के बाद से आरोपी ड्राइवर का पूरा परिवार गायब है।
पुलिस ने बताया कि जगुआर में एक दूसरा लड़का और एक लड़की भी सवार थी। इनके बारे में ज्यादा जानकारी अब तक सामने नहीं आई है। घटनास्थल पर मौजूद गुस्साए लोगों ने इनके साथ मारपीट भी की। हालांकि, कुछ लोगों ने इन्हें बचाया और अस्पताल भेज दिया। ड्राइवर के अलावा दोनों लोग मौके से गायब हो गए।
मृतकों के परिजनों को मिलेगा 4 लाख मुआवजा 
गुजरात के मुख्यमंत्री भूपेंद्र पटेल ने मृतकों के परिजनों को 4 लाख रुपए मुआवजा देने की घोषणा की है। घायल हुए लोगों को 50 हजार रुपए की सहायता राशि दी जाएगी।
हादसे से जुड़ी ये तस्वीरें भी देखिए...
ये खबर भी पढ़ें...
मंत्री के काफिले की जीप ने एंबुलेंस को टक्कर मारी:एंबुलेंस पलट गई फिर कुछ दूर घिसटी
केरल में शिक्षा मंत्री के काफिले में चल रही पुलिस की जीप ने गुरुवार को चौराहे पर एक एम्बुलेंस को टक्कर मार दी। टक्कर लगते ही एम्बुलेंस पलट गई। हादसे में मरीज समेत तीन लोग घायल हो गए। हादसे के बाद मौके पर मौजूद पुलिसकर्मियों और स्थानीय लोगों ने एम्बुलेंस में सवार लोगों को बाहर निकाला। उन्हें इलाज के लिए अस्पताल में भर्ती कराया गया है। पूरी खबर यहां पढ़ें...
कार ने सड़क पर बैठे व्यक्ति को रौंदा, VIDEO:कई मीटर तक घसीटते हुए ले गई...मौत; BJP विधायक का रिश्तेदार चला रहा था गाड़ी
उत्तर प्रदेश के जिला गाजियाबाद में कार ने सड़क पर बैठे व्यक्ति को रौंद दिया। इतना ही नहीं, कार ने उसको कुछ दूर तक घसीटा। इस हादसे में उस व्यक्ति की मौत हो गई। घटनास्थल पर बर्थडे पार्टी के दौरान वीडियो बना रहे कुछ लड़कों के मोबाइल में ये लाइव हादसा रिकॉर्ड हो गया। पूरी खबर यहां पढ़ें...
